
Javni poziv za podnošenje prijava 
“Program jačanja kapaciteta općina i gradova za poboljšanje socioekonomskog učešća žena iz ranjivih grupa, mladih i djece u riziku”
Na Zapadnom Balkanu, žene iz ranjivih grupa, kao i mladi i djeca u riziku, posebno djevojčice, suočavaju se sa značajnim preprekama za ekonomsko i socijalno učešće. Visoka nezaposlenost, siromaštvo, nejednake zarade i ograničen pristup socijalnim uslugama i mogućnostima zapošljavanja nesrazmjerno pogađaju ove grupe, često dodatno usložnjeno višestrukim oblicima diskriminacije. Istovremeno, lokalna tržišta rada suočavaju se sa nedostatkom radne snage, što ukazuje na neusklađenost između dostupnih mehanizama podrške i potreba tržišta rada.
Unapređenje socioekonomskog učešća žena iz ranjivih grupa, mladih i djece u riziku podrazumijeva obezbjeđivanje njihovog ravnopravnog pristupa mogućnostima zapošljavanja, razvoju vještina, socijalnim uslugama i životu zajednice. Na lokalnom nivou, općine imaju ključnu ulogu u prevazilaženju ovih prepreka kroz razvoj ciljanih usluga koje podstiču inkluziju, povećavaju pristup mogućnostima i omogućavaju ovim grupama da aktivno učestvuju u ekonomskom i socijalnom razvoju svojih zajednica.

Savez općina i gradova Federacije Bosne i Hercegovine (SOGFBiH) uz podršku Mreže asocijacija lokalnih vlasti Jugoistočne Evrope (NALAS), objavljuje  Javni poziv za podnošenje prijava za gradove i općine zainteresirane za učešće u „Programu jačanja kapaciteta općina i gradova za unaprijeđenje socioekonomskog učešća žena iz ranjivih grupa, mladih i djece u riziku“.

Program jačanja kapaciteta organizira se u okviru projekta „Bridges of Inclusion“ („Mostovi za inkluziju“), koji sprovode NALAS i njegove članice sa Zapadnog Balkana, u okviru regionalnog projekta „Unaprijeđenje socioekonomskog učešća u lokalnim zajednicama na Zapadnom Balkanu“ (SPARK), koji sprovodi Deutsche Gesellschaft für Internationale Zusammenarbeit (GIZ) GmbH, u ime Saveznog ministarstva za ekonomsku suradnju i razvoj Njemačke (BMZ).








Kratki pregled Programa jačanja kapaciteta
Gradovi i općine u Federaciji Bosne i Hercegovine pozivaju se da se prijave u partnerstvu sa lokalnim pružaocima usluga koji  imaju (potencijalne) kapacitete za pružanje integrisanih socioekonomskih usluga (kombinacije socijalnih, obrazovnih i/ili usluga za unaprijeđenje zapošljivosti, u skladu sa entitetskim standardima i zakonodavstvom).
 [image: ]
Prijave gradova/općina bit će  ocijenjene i rangirane na osnovu unaprijed definisanih kriterija i sistema bodovanja. 
Osam (8) najbolje rangiranih gradova/općina bit će  odabrano za učešće u Programu jačanja kapaciteta. Šest (6) najbolje rangiranih gradova/općina dobit će  ciljanu podršku za sprovođenje socijalnog mapiranja.
Trajanje programa
13 mjeseci (novembar 2026 – novembar 2027)
Rok za podnošenje prijava
23. oktobar 2026.
1. Cilj Programa jačanja kapaciteta
Program jačanja kapaciteta (u daljnjem tekstu: Program) pruža podršku gradovima i općinama u unaprijeđenju socioekonomskog učešća žena iz ranjivih grupa te mladih i djece u riziku, posebno djevojčica. Program im omogućava prikupljanje lokalnih podataka putem socijalnog mapiranja. Ti podaci služit će kao osnova za kreiranje politika zasnovanih na dokazima i usmjeravati budući razvoj integrisanih socioekonomskih usluga, odnosno kombinacije socijalnih usluga s obrazovnim i/ili uslugama za unaprijeđenje zapošljivosti (u daljnjem tekstu: „usluge“), koje se zasnivaju na dokazima i odgovaraju na međusobno povezane oblike ranjivosti odabrane ciljne grupe. Zaposleni u gradskim i općinskim upravama te pružaoci usluga dobijaju ciljanu tehničku podršku za jačanje vještina i znanja potrebnih za kreiranje lokalnih politika zasnovanih na dokazima.
Jačanje kapaciteta gradova i općina za kreiranje politika zasnovanih na dokazima
Program osposobljava gradove i općine da bolje prepoznaju potrebe ranjivih grupa i procijene dostupnost i pristupačnost postojećih usluga i resursa. Pruža im podršku u prikupljanju, analizi i tumačenju lokalnih podataka kako bi mogli djelotvornije planirati i uskladiti svoje strategije i politike radi unaprijeđenja socioekonomskog učešća.
Osam (8) gradova i općina učestvovat će u online kursu „LNOB socijalno mapiranje i kreiranje politika zasnovanih na dokazima“. Šest (6) od njih dobit će podršku za provođenje socijalnog mapiranja u svojim zajednicama.
2. Korisnici Programa jačanja kapaciteta
Direktni korisnici Programa su gradovi i općine posvećeni razvoju politika te uvođenju i pružanju integrisanih socioekonomskih usluga. U Programu učestvuju u partnerstvu s lokalnim pružaocima usluga koji imaju kapacitete ili potencijal za pružanje takvih usluga. I gradovi i općine i pružaoci usluga imaju korist od podrške za jačanje kapaciteta koju Program nudi.
Krajnji korisnici su građani i građanke gradova i općina koji učestvuju u Programu, posebno žene iz ranjivih grupa te mladi i djeca u riziku, s posebnim fokusom na djevojčice. Ove grupe imat će direktnu korist od inkluzivnih politika, a potencijalno i od boljeg pristupa lokalnim integrisanim socioekonomskim uslugama i njihovog višeg kvaliteta.
Za potrebe ovog poziva:
· Žene iz ranjivih grupa uključuju, između ostalog, samohrane majke, žene koje su preživjele rodno zasnovano ili nasilje u porodici, žene koje žive u ruralnim ili udaljenim područjima, žene s invaliditetom, dugotrajno nezaposlene žene, te žene iz manjinskih ili marginalizovanih zajednica.
· Mladi i djeca u riziku uključuju, između ostalog, mlade osobe, posebno djevojke, koje nisu zaposlene niti su uključene u obrazovanje ili obuku (NEET); mlade iz domaćinstava s niskim primanjima; mlade koji žive u ruralnim ili udaljenim područjima; mlade iz manjinskih ili marginalizovanih zajednica; mlade i djecu s invaliditetom; mlade koji napuštaju sistem hraniteljstva; mlade koji su preživjeli nasilje; te mlade koji nemaju pristup odgovarajućoj socijalnoj zaštiti ili mrežama podrške.
Za učešće u Programu, gradovi i općine trebaju odabrati konkretnu ciljnu grupu iz svoje zajednice koja pripada jednoj od navedenih kategorija — „žene iz ranjivih grupa“ ili „mladi i djeca u riziku“ — i za koju žele uvesti lokalne politike i mjere zasnovane na dokazima.
3. Mjere i aktivnosti Programa jačanja kapaciteta i odgovornosti partnerskih gradova/općina
Učešće
Svaka lokalna zajednica koja učestvuje u Programu imenuje dva predstavnika: jednog predstavnika gradske/općinske uprave nadležnog za poslove socijalne zaštite i jednog predstavnika partnerskog pružaoca usluga. Ovi predstavnici dužni su da učestvuju u svim mjerama i aktivnostima Programa.
3.1  Jačanje kapaciteta gradova i općina za kreiranje politika zasnovanih na dokazima
Metodologija socijalnog mapiranja omogućava gradovima/općinama da prikupe podatke o potrebama konkretnih ciljnih grupa i procijene dostupnost i pristupačnost postojećih resursa i socijalnih usluga. Socijalno mapiranje obezbjeđuje detaljne, strukturirane i uporedive podatke o potrebama konkretnih ciljnih grupa. Pored toga, socijalno mapiranje identifikuje nedostatke u uslugama i strukturne prepreke, te formuliše preporuke i rješenja prilagođena konkretnom kontekstu.
Socijalno mapiranje obezbjeđuje gradovima/općinama i pružaocima usluga razvrstane lokalne podatke, kao i preporuke za kreiranje politika i osmišljavanje usluga.
Metodologija socijalnog mapiranja zasniva se na principu „Niko ne smije biti izostavljen“ iz Agende 2030 i uzima u obzir intersekcionalnu diskriminaciju i rodno osjetljive aspekte.

3.1.1 Jačanje kapaciteta gradova/općina i pružalaca usluga za sprovođenje socijalnog mapiranja
Gradovi/Općine i njihovi partnerski pružaoci usluga započinju Program e-learning kursom na temu „LNOB socijalno mapiranje i kreiranje politika zasnovanih na dokazima“.
E-Learning kurs (online kurs)
E-learning kurs sastoji se od četiri modula, koji se realizuju po principu jedan modul sedmično, tokom četiri uzastopne sedmice. Kurs se sprovodi uz podršku facilitatora i kombinuje online učenje i praktične alate, uključujući materijale za čitanje, primjere dobre prakse, obrasce za istraživanje, instrukcione video-materijale, online diskusije i praktične zadatke. Kurs će se realizovati na B/H/S jeziku.
Odgovornosti partnerskih gradova/općina
· Imenovanje učesnika: Sve partnerske lokalne zajednice moraju imenovati jednog predstavnika grada/općine i jednog predstavnika partnerskog pružaoca usluga. Ovi predstavnici učestvovaće u cjelokupnom Programu jačanja kapaciteta.
· Prisustvo: Gradovi/Općine moraju obezbijediti redovno prisustvo, aktivno angažovanje i punu posvećenost svojih imenovanih predstavnika tokom sprovođenja Programa, uključujući uspješno završavanje e-learning kursa i svih povezanih zadataka i aktivnosti.
· Sprovođenje socijalnog mapiranje: Šest gradova/općina bit će  odabrano za sprovođenje socijalnog mapiranja. Učesnici koje te lokalne zajednice imenuju moraju ostvariti najmanje 70 od 100 poena kako bi uspješno završili e- kurs „LNOB socijalno mapiranje i kreiranje politika zasnovanih na dokazima“.
· Priprema socijalnog mapiranja: Predstavnici šest gradova/općina odabranih za sprovođenje socijalnog mapiranja moraju pripremiti sprovođenje socijalnog mapiranja već tokom e-learning kursa, a pri tome će dobiti stručnu podršku.

Ishod
Gradovi/Općine i pružaoci usluga posjeduju znanje i alate potrebne za sprovođenje socijalnog mapiranja. Razumiju osnove korišćenja lokalnih podataka kao temelja za usluge i politike za ranjive grupe na lokalnom nivou, zasnovane na dokazima.
Vremenski okvir: novembar - decembar  2026.

3.1.2 Sprovođenje socijalnog mapiranja i usklađivanje lokalnih dokumenta javnih politika
Šest gradova/općina će dobiti  tehničku podršku za sprovođenje socijalnog mapiranja. Nakon uspješnog završetka e-learning kursa, ekspert će pružiti podršku odabranim lokalnim zajednicama u sprovođenju socijalnog mapiranja za njihovu odabranu ciljnu grupu.
Od grada/općine se očekuje da doprinesu angažovanjem lokalnih anketara i obezbjeđivanjem logističke podrške za prikupljanje podataka, kroz nenovčani doprinos i/ili sufinansiranje.
Sprovođenje socijalnog mapiranja rezultira strukturiranim izvještajima koji:
· identifikuju specifične potrebe ciljne grupe; 
· analiziraju intersekcionalno nepovoljne položaje ciljne grupe; 
· procjenjuju dostupnost i pristupačnost lokalnih usluga i resursa;
· daju preporuke i prijedloge za usklađivanje lokalnih strategija socijalne zaštite, javnih politika i planskih dokumenata.

Izvještaji o socijalnom mapiranju služe kao osnova za usklađivanje lokalnih dokumenata javnih politika s preporukama iz socijalnog mapiranja.
Odgovornosti partnerskih gradova/općina 
· Saradnja: Gradovi/Općine i imenovani predstavnici blisko će sarađivati sa ekspertom na izradi akcionih planova i istraživačkih instrumenata za sprovođenje socijalnog mapiranja.
· Prikupljanje podataka: Gradovi/Općine i imenovani predstavnici pružiće podršku procesu prikupljanja podataka na terenu, obezbijediti angažovanje lokalnih anketara i pružiti potrebnu logističku i administrativnu podršku, npr. kroz nenovčani doprinos i/ili sufinansiranje.
· Izvještaj o socijalnom mapiranju: Gradovi/Općine i imenovani predstavnici aktivno će doprinijeti pripremi i validaciji izvještaja o socijalnom mapiranju. To uključuje učešće u konsultacijama, pregled nalaza i formulisanje preporuka. Validacija uključuje konsultacije sa relevantnim lokalnim akterima o nalazima izvještaja.
· Usklađivanje politika: Gradovi/Općine će uskladiti relevantne lokalne strategije socijalne zaštite i razvoja, akcione planove i druge dokumente javnih politika sa preporukama iz izvještaja o socijalnom mapiranju.

Ishod
Gradovi/Općine imaju strukturirane izvještaje o socijalnom mapiranju koji ističu potrebe konkretne ciljne grupe, analiziraju intersekcionalne nepovoljne položaje i procjenjuju dostupnost i pristupačnost lokalnih usluga i resursa. Gradovi/Općine dobijaju konkretne preporuke i prijedloge za usklađivanje politika i osmišljavanje usluga.
Vremenski okvir: novembar 2026 – novembar 2027.



3.2  Kalendar aktivnosti u okviru Programa jačanja kapaciteta
Sva podrška koja se pruža u okviru Programa jačanja kapaciteta, uključujući angažovanje eksperata, nabavke i drugu podršku u sprovođenju, bit će  obezbijeđena, administrirana i koordinisana od strane SOGFBiH, u skladu sa primjenjivim programskim procedurama.
	Otvoreni poziv i odabir općina

	Online Informativne sesije za zainteresovane gradove/općine
	13. oktobar i 20. oktobar 2026. 

	Objavljivanje odabranih gradova/općina
	Prva sedmica novembra 2026.

	Potpisivanje memoranduma o razumijevanju sa odabranim gradovima/općinama
	Sredina novembra 2026.

	Angažovanje lokalnog volontera/anketara za socijalno mapiranje
	Sredina novembra – sredina decembra 2026.

	Jačanje kapaciteta gradova/općina za kreiranje politika zasnovanih na dokazima

	E-learning kurs o socijalnom mapiranju 
	Kraj novembra – Kraj decembra 2026.

	Terenski rad u okviru socijalnog mapiranja
	Sredina januara – sredina marta  2027.

	Priprema izvještaja o socijalnom mapiranju
	mart – početak aprila  2027.

	Politička posvećenost integrisanju preporuka socijalnog mapiranja u lokalne politike
	Do maja 2027.

	Usklađivanje lokalnih dokumenata javnih politika sa preporukama socijalnog mapiranja
	Maj – novembar  2027.



4 Proces prijave
4.1  Postupak za prijavu
Općine i gradovi zainteresovani za učešće u Programu jačanja kapaciteta pozivaju se da podnesu prijave. Prijave se pripremaju na B/H/S jeziku, u skladu sa zahtjevima navedenim u Prijavnom obrascu, i moraju sadržavati sve tražene informacije.
Prijavni obrazac strukturiran je u tri tematske cjeline koje odražavaju ključne oblasti procjene. One uključuju: (i) institucionalne kapacitete i iskustvo, (ii) relevantnost i (iii) opredijeljenost za sufinansiranje.
Od općina/gradova se očekuje da na sva pitanja u svakoj cjelini daju jasne, sažete odgovore zasnovane na dokazima, uz dovoljno pojedinosti za sveobuhvatnu procjenu. Prijave moraju pokazati spremnost općine da aktivno učestvuje u cjelokupnom Programu, uključujući jačanje kapaciteta za socijalno mapiranje te, ukoliko bude odabrana, provođenje socijalnog mapiranja.
Zainteresovane općine popunjeni Prijavni obrazac, koji je priložen ovom pozivu kao aneks, dostavljaju e-mailom na sljedeće mejl adrese:
milovic@nalas.eu, halko@sogfbih.ba
Rok za prijavu: 23. oktobar 2026.
Naslov E-maila: SOGFBiH_NALAS_Prijava na poziv_naziv grada/općine
Obrazac prijave mora biti propisno potpisan od strane gradonačelnika/načelnika općine i ovlašćenog potpisnika partnerskog pružaoca usluga.
Nepotpune prijave ili prijave dostavljene nakon isteka roka neće biti razmatrane.
Sve dostavljene prijave bit će  ocijenjene kroz kompetitivni postupak evaluacije, na osnovu unaprijed definisanih kriterija prihvatljivosti i kriterija za dodjelu podrške.
Gradovi/Općine koje uđu u uži izbor mogu biti pozvane da dostave dodatna pojašnjenja tokom procesa evaluacije, ukoliko Komisija za evaluaciju to ocijeni potrebnim.
4.2. Informativne sesije
Tokom perioda za prijavu, SOGFBiH će organizovati online informativne sesije kako bi pružio dodatna pojašnjenja o Pozivu i njegovim zahtjevima. Na sesijama će općine i gradovi dobiti smjernice za pripremu i podnošenje prijavnih obrazaca. Informativne sesije održat će se prema sljedećem rasporedu:
· 
13. oktobar 2026. godine, od 11.00 do 12.30, putem MS Teams na sljedećem linku: SPARK Info sesija 1
20. oktobar 2026. godine, od 11.00 do 12.30 pute MS Teams na sljedećem linku: SPARK Info sesija 2

5 Odabir gradova/općina za učešće u Programu jačanja kapaciteta
5.1.  Proces odabira
Gradovi i općine koji učestvuju u Programu bit će odabrani prema modelu podrške na dva nivoa.
Gradovi i općine bit će odabrani i rangirani na osnovu unaprijed utvrđenih kriterija i sistema bodovanja. Osam (8) najbolje rangiranih gradova/općina bit će odabrano za učešće u Programu jačanja kapaciteta. Istovremeno, šest (6) najbolje rangiranih gradova i općina dobit će ciljanu podršku za provođenje socijalnog mapiranja. Ovaj napredni nivo podrške objedinit će jačanje kapaciteta i praktičnu podršku u provedbi, uključujući tehničku pomoć za provođenje socijalnog mapiranja.
Gradovi/Općine će biti odabrane i rangirane na osnovu unaprijed definisanih kriterija i sistema bodovanja, u skladu sa sljedećom raspodjelom bodova po kriterijima.
	1.1. Institucionalni kapaciteti I iskustvo
	30

	1.2. Relevantnost 
	60

	1.3. Oprijedjeljenost za sufinansiranje
	10

	Ukupno
	100



5.2.  Komisija za evaluaciju
Evaluacionu komisiju činiće predstavnici Saveza općina i gradova Federacije Bosne i Hercegovine (SOGFBiH), Mreže asocijacija lokalnih vlasti Jugoistočne Evrope (NALAS) i Deutsche Gesellschaft für Internationale Zusammenarbeit (GIZ) GmbH.
5.3.  Memorandumi o razumijevanju
Nakon odabira, gradovi/općine će biti formalno pozvane da učestvuju u Programu jačanja kapaciteta i potpisaće memorandume o razumijevanju, kojima potvrđuju svoju posvećenost aktivnom učešću u procesu učenja.
.

